text: нұртаза ыбыраев (1931 жылы туған), халық шаруашылығын ұйымдастыру саласының қызметкері. ауыл шаруашылығы ғылымының кандидаты (1964). қазкср еңбек сіңірген зоотехнигі (1967). алматы зоотехник-мал дәрігерлік институтын бітірген(1954). 1959-1965 жылдарында жамбыл облысындағы мерке асыл тұқьімды кеңшарының директоры, облыстық кеңшарлар басқармасының бастығы, шу ауыл шаруашылық басқармасының бастығы. 1965-1966 жылдарында облыстық ауыл шаруашылық тәжірибе стансасының директоры, 1966-1970 жылдарында жамбыл аудандық партия комитетінің 1-хатшысы, 1970-1973 жылдарында республика кәсіподақтар кеңесінің хатшысы, 1973-1983 жылдарында жезқазған облыстық, партия комитетінің хатшысы, кейін 2-хатшысы, 1985-1994 жылдарында қызылорда облаткомы төрағасының 1-орынбасары, облысының агроөнеркәсіп комитетінің терағасы, қызылорда ауыл шаруашылық ғылыми-зерттеу институты директорының орынбасары, 1995 жылдан қазақтың егіншілік ғылыми-зертттеу институтында бөлім меңгерушісі қызметтерін атқарды. қазкср жоғарғы кеңесінің депутаты. мәрте еңбек қызьл ту, мәрте «құрмет белгісі» ордендерімен марапатталған.